kalixlouiis/myanmar-wikipedia-corpus huggingface dataset:
ထို့နောက် ပထမဆုံး လုံးချင်းဝတ္ထုရှည်ဖြစ်သော ဇီးကွက်ချောင်းတံတားပေါ်မှ အဝါရောင်ဝက်ဝံရုပ် ကို ဝိုင်းမော်စာအုပ်တိုက်မှ ထပ်မံထုတ်ဝေသည်။
၎င်း၏ စာဖတ်ပိရိသတ်ကို ဖမ်းစားသည့် ဒေါ်နန်းမေမေကြည်ဆိုသည့် ဇာတ်ကောင် အမျိုးသမီးကိုမွေးဖွားခဲ့သည်။
ဆံနွယ်ခက်ခက်အိပ်မက်ရနံ့ဟောင်း မှာ ငယ်ချစ်ဦး အမျိုးသမီးတစ်ဦးနှင့် ဆယ်ကျော်သက်ကောင်လေးတစ်ယောက်တို့၏ စိတ်ကစားမှုဇာတ်လမ်းဖြစ်ပြီး ကိုသံချောင်းနှင့်နှစ်ပေါင်းနှစ်ဆယ်မှာ ရဲဘော်ရဲဘက်တစ်ဦးအကြောင်း နောက်ကြောင်းပြန်ပြသည့်ဇာတ်လမ်းဖြစ်သည်။
၎င်းဝတ္ထုလတ် နှစ်ပုဒ်ကို ပေါင်းကာ ပုံနှိပ်ထုတ်ဝေခဲ့သည်။
ဂွတ်ဘိုင် ဘလတ်ဒီးမေရီ မှာ လုံးချင်းဝတ္ထုရှည်ဖြစ်ပြီး စင်္ကာပူရောက် ရွှေ့ပြောင်းလုပ်သားတစ်ယောက်နှင့် နိုင်ငံရပ်ခြားက အမျိုးသမီးတစ်ဦး၏ သံယောဇဉ်ငြိတွယ်ပုံအကြောင်း စိတ်ထိခိုက်ဖွယ်ရာ ရေးဖွဲ့ထားသည်။
ပါပီယွန်၏ အမည်ရင်း၊မွေးရာဇာတိ၊အသက် အစရှိသည်တို့ကို မသိရပါ။
လူသိမခံလိုသည့် သဘောဖြင့် သိုသိပ်စွာနေထိုင်တတ်သူဟု ယူဆရသည်။
ရေးသားသော စာအုပ်များ ခေါင်းစဉ်ထုတ်ဝေနှစ်ထုတ်ဝေသူမှတ်ချက်ထရော်မာများ၂၀၁၇၊ စက်တင်ဘာBlackswan Publishing Houseမက္ကဇင်ပါပီ၂၀၁၇၊ မတ်Blackswan Publishing Houseပယ်ရီ ပယ်ရီ ချစ်ကန်း၂၀၁၉၊ ဖေဖော်ဝါရီဝိုင်းမော်စာအုပ်တိုက်ဇီးကွက်ချောင်းတံတားပေါ်ကအဝါရောင်ဝက်ဝံရုပ်အကျိုး အပဲ့လေး၂၀၁၉၊ အောက်တိုဘာဝိုင်းမော်စာအုပ်တိုက်ဆံနွယ်ခက်ခက်အိပ်မက်ရနံ့ဟောင်း ကိုသံချောင်းနှင့်နှစ်ပေါင်းနှစ်ဆယ်ဝိုင်းမော်စာအုပ်တိုက်ဂွတ်ဘိုင် ဘလတ်ဒီးမေရီ၂၀၂၀၊ အောက်တိုဘာဝိုင်းမော်စာအုပ်တိုက် ကိုးကား ပယ်ရီပယ်ရီ ချစ်ကန်း (ပါပီယွန်)| 7Day News ၁၂ မတ် ၂၀၁၉ ပါပီယွန်ရဲ့ မဂ္ဂဇင်ပါပီ | မြန်မာတိုင်းမ် ၃၁ ဩဂုတ် ၂၀၁၇ ပါပီယွန် Category:မြန်မာ စာရေးဆရာများ ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ) ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ အမျိုးသား စာရေးဆရာများ။
အချစ်ကွိုင် သည် ၂၀၁၂ ခုထွက် မြန်မာ ရုပ်ရှင်ဇာတ်ကား ဖြစ်သည်။
မာန်ထက်ချီ ထုတ်လုပ်ရေးအတွက် ပုဏ္ဏမီ၏ ဝတ္ထုကို ဒေါနက ရိုက်ကူးခြင်း ဖြစ်သည်။
၂၀၁၀ ခု၊ ဇန်နဝါရီလ ၁၆ ရက်တွင် စရိုက်သည်။
ကလျာ မဂ္ဂဇင်း၊ အမှတ် ၃၀၀။
၂၀၁၀၊ မတ်။
စာ-၁၀၃။
ရန်အောင်၊ ကျော်ရဲအောင်၊ ဟိန်းဝေယံ၊ စိုးမြတ်သူဇာ၊ အိန္ဒြာကျော်ဇင်၊ မေသဉ္ဇာဦး၊ အဆိုင်း၊ အောင်ဇော်မင်း၊ ကောင်းစံ၊ လင်းမောင်၊ ဘိုဘိုနှင့် မျိုးမျိုးခိုင်တို့ ပါဝင်ထားသည်။
ပြုံးနေရင် သတိထား သည် ၂၀၀၄ ခုထွက် မြန်မာ ရုံတင်ဇာတ်ကား ဖြစ်သည်။
ငြိမ်းမင်း၏ ဇာတ်ညွှန်းကို စိမ်းပါနီ ထုတ်လုပ်ရေးအတွက် မောင်မျိုးမင်း ရိုက်သည်။
၂၀၀၄ ခု၊ ဩဂုတ်လ ၁၃ ရက်တွင် ရုံတင်သည်။
ဒွေး၊ ကျော်ရဲအောင်၊ ရာဇာနေဝင်း၊ ထွန်းအိန္ဒြာဗို၊ မြင့်မြင့်ခိုင်၊ ခိုင်နှင်းဝေ၊ ပုလဲဝင်း၊ မိုးဒီ၊ သျှားညို၊ ဧရာနှင့် စိန်ရိုး တို့ ပါဝင်ထားသည်။
စိုးမြတ်နန္ဒာ (၁၅ ဒီဇင်ဘာ ၁၉၇၉ မွေးဖွား) သည် မြန်မာ အမျိုးသမီး သရုပ်ဆောင် ဖြစ်သည်။
ငယ်ဘဝ ၁၉၇၉ ခု၊ ဒီဇင်ဘာ ၁၅ ရက်တွင် ဗိုလ်မှူး စိုးမြင့်၊ ဒေါ်ကြည်ကြည်ခင်တို့မှ မွေးသည်။
မွေးချင်း ၄ ယောက်အနက် တတိယမြောက် ဖြစ်သည်။
ညီအစ်မများဖြစ်သည့် စိုးမြတ်သူဇာ၊ စိုးမြတ်ကလျာ တို့သည်လည်းကောင်း၊ ညီမဝမ်းကွဲများဖြစ်သည့် စိုးပြည့်သဇင်၊ စန္ဒီမြင့်လွင် တို့သည်လည်းကောင်း အနုပညာသည်များ ဖြစ်သည်။
ငယ်အမည်မှာ ဒါဒါ ဖြစ်သည်။
အထက်တန်းကို အထက (၂) ဗဟန်း တွင် တက်သည်။
အနုပညာ လှုပ်ရှားမှု ကျော်ဟိန်း၊ နေဆန်း ပါဝင်သော ကံကောင်းလို့ ဗီဒီယိုတွင် ပါဝင်ကာ အနုပညာနယ်သို့ ရောက်လာသည်။
ချစ်လိုက်တော့ ဝမ်းတူးသရီး မှာ ပထမဆုံး ရုံတင်ဇာတ်ကား ဖြစ်သည်။
ပါဝင်သော ဇာတ်ကားများ ခေါင်းစဉ်ရုံတင်နှစ်ဒါရိုက်တာဇာတ်ကောင်နေရာမှတ်ချက်ချစ်လိုက်တော့ ဝမ်းတူးသရီး၁၉၉၇နှောင်ထုံးဖွဲ့ မေတ္တာ၁၉၉၉အချစ်ဖြတ်သန်းရာ ဒေသ၂၀၀၁ပုံလာလာ ပြောတိုင်းယုံ၂၀၀၁ရင်ထဲမှာ ဘာညာဘာညာ၂၀၀၁ဆေးပေါင်းခတဲ့ ည၂၀၀၁အချစ်ကို မွေးဖွားခြင်း၂၀၀၁အမျိုးသမီး ဇာတ်ပို့ဆုပုဏ္ဏားဘကွန်း၂၀၀၂ဒဏ်ရာများနဲ့ အချစ်၂၀၀၂ရွှေမှုန်ကြဲတဲ့ မိုးကောင်းကင်၂၀၀၂စပျစ်ချိုနှင့် ချယ်ရီဝိုင်၂၀၀၂စံမမှီငှက်ကလေးရဲ့ ဒဏ္ဍာရီ၂၀၀၃ညွှန်းစာဖွဲ့လို့ မမှီ၂၀၀၃ပေါက်ပေါက်မြောက်မြောက်၂၀၀၄စတိုင်၂၀၀၄အပြောင်းအလဲ၂၀၀၄ပန်းဒဏ္ဍာရီ၂၀၀၄ချစ်ခြင်းငယ် ပြိုင်၂၀၀၄အမျိုးသမီး ဇာတ်ပို့ဆုလျှို့ဝှက်သော နှင်း၂၀၀၄သုံးသုံးလီ ချစ်၂၀၀၅ကျန်စစ်မင်း၂၀၀၅မိဖုရား သမ္ဗူလပျော်လိုက်ရအောင်၂၀၀၅ဆဋ္ဌဂံ၂၀၀၅မျှော်လင့်ခြင်းများစွာ၂၀၀၅ရွှေမိုးသည်း၂၀၀၅အမည်မဖော်လိုသူ အချစ်၂၀၀၈လာထား အာဘွား၂၀၁၁ချစ်တယ်ပြောမှ လွှတ်မယ်၂၀၁၂ဥ၂၀၁၂သေးသေးလေးပဲလား ကြီးကြီးလား၂၀၁၃ရုံးပတီသီးလေးများ၂၀၁၆ မိသားစုဘဝ အဆိုတော် ဖြိုးကြီးနှင့် လက်ထပ်ရာ သားတစ်ယောက်ရသည်။
ကိုးကား ကဏ္ဍ:မြန်မာ အမျိုးသမီး ရုပ်ရှင်သရုပ်ဆောင်များ Category:၁၉၇၉ မွေးဖွားသူများ Category:သက်ရှိထင်ရှားပုဂ္ဂိုလ်များ ကဏ္ဍ:မြန်မာ့ ရုပ်ရှင် ထူးချွန်ဆုရှင်များ။
မောင်တင်ဦး (၁၉၄၂ - ၂၀၁၅) သည် မြန်မာ ဒါရိုက်တာ တစ်ဦး ဖြစ်သည်။
ငယ်ဘဝ မန္တလေးမြို့နေ သခင်သိန်းဖေနှင့် ဒေါ်မြမြတို့မှ ၁၉၄၂ ခု၊ မတ်လ ၂၁ ရက်တွင် မွေးသည်။
ငယ်မည်မှာ အပါ ဖြစ်သည်။
အငယ်များမှာ သောင်းဒန်နှင့် ဆွေဆွေ တို့ ဖြစ်သည်။
မိခင်၏ တိုင်းချစ် အထက်တန်းကျောင်းတွင် အခြေခံပညာ သင်သည်။
၁၀ တန်းအထိ သင်ယူခဲ့သည်။
အနုပညာ လှုပ်ရှားမှု ၁၉၆၄-၆၅ တွင် ရုပ်ရှင်နယ်သို့ ဝင်သည်။
၁၉၆၈ ခုတွင် ဦးကျော်ထံ၌ ပညာသင်သည်။
စေလိုရာ စေ ဇာတ်ကားကို ဦးကျော်နှင့် တွဲရိုက်ခဲ့သည်။
ပထမဆုံး ကိုယ်တိုက်ရိုက်သည့် ကားမှာ နေထွက်သော ည ဖြစ်သည်။
ရိုက်ကူးသော ဇာတ်ကားများ ခေါင်းစဉ်ရုံတင်နှစ်ထုတ်ဝေသူမှတ်ချက်စေလိုရာ စေဦးကျော်နှင့် တွဲ၍နွေရူပမမုန်းလေနဲ့ ငပလီဒဏ္ဍာရီမမစိမ်းမင်းသားတော့ မင်းသားနေကမွေးတဲ့ လအချစ်ကို မွေးဖွားခြင်းတဦးတည်းသော သားပိတောက်ပင်လယ်ပန်းမြိုင်လယ်က ဥယျာဉ်မှူးတခါက တစ်ဘဝ၁၉၇၈ဒါရိုက်တာဆုသင်္ကြန်မိုး၁၉၈၅ဒါရိုက်တာဆုမချစ်သာ မုန်းပါလေဦးနေထွက်သော ည၁၉၇၂ဒါရိုက်တာဆုတိုက်ပွဲခေါ်သံ၁၉၉၅ဒါရိုက်တာဆုနှလုံးလှ လူမိုက်၂၀၀၁ဒါရိုက်တာဆု အနုပညာနှလုံးအိမ် ရုပ်ရှင်သင်တန်း ဖွင့်ကာ သရုပ်ဆောင်နှင့် ဒါရိုက်တာများ မွေးထုတ်ခဲ့သေးသည်။
မြန်မာ့စွယ်စုံကျမ်း အနှစ်ချုပ် (၂၀၁၆) မိသားစုဘဝ ဒေါ်တင်တင်အေးနှင့် လက်ထပ်ရာ မီးမီးတင်ဦး အပါအဝင် သမီး ၃ ယောက် ရှိသည်။
ဘဝနိဂုံး အသက် ၇၄ နှစ်အရွယ် ၂၀၁၅ ခု၊ ဩဂုတ်လ ၂၄ ရက်၌ မန္တလေးရှိ နေအိမ်၌ အသည်းခြောက်ရောဂါနှင့် ကွယ်လွန်သည်။
"ဒါရိုက်တာ မောင်တင်ဦး ကွယ်လွန်"၊ ဘီဘီစီ။
၂၀၁၅၊ ဩဂုတ် ၂၄။
ညွန့်ညွန့်စိန် (၁၉၄၃-၂၀၁၆) သည် မြန်မာ အဆိုရှင်တစ်ဦး ဖြစ်သည်။
ငယ်ဘဝ ၁၉၄၃ ခု၊ စက်တင်ဘာလ ၁၄ ရက်တွင် ဦးတင်မောင်၊ ဒေါ်သောင်းညွန့် တို့မှ မွေးသည်။
အစ်ကိုမှာ စန္ဒရား ကျော်ဇောလေး ဖြစ်သည်။
အနုပညာခရီး တေးသံရှင် ရဲဘော်စိုးနိုင်၏ အကူအညီဖြင့် ကာကွယ်ရေးဝန်ကြီးဌာန တူရိယာအဖွဲ့၌ သီချင်းစဆိုသည်။
ပထမဆုံးသီချင်းမှာ ရဲသီဟ ကိုတင်အောင်ရေးသည့် အသည်းကမ္ဘာ ဖြစ်သည်။
မောင်မောင်သီ ရေးသော မုန်းသူ့ရင်ဝယ် မနားလို နှင့် နာမည်ရလာသည်။
မြန်မာနိုင်ငံ ဂီတကောင်စီ (ဗဟို) တွင် အမှုဆောင်အဖြစ် (၁၉၅၆-၆၆) တာဝန်ထမ်းဆောင်သည်။
ဘဝနိဂုံး ၂၀၁၆ ခု၊ အောက်တိုဘာလ ၁၉ ရက်တွင် ကွယ်လွန်သည်။
တက္ကသိုလ် ကျော်စံနိုင်။
"ခရေပင်အောက် ပိတောက်ချစ်သူ"။
ကြေးမုံ သတင်းစာ။
၂၀၁၆၊ နိုဝင်ဘာ ၁၅။
ကျော်ကြားသော တေးများ ခေါင်းစဉ်တေးရေးထုတ်ဝေနှစ်မှတ်ချက်အသည်းကမ္ဘာရဲသီဟ ကိုတင်အောင်မုန်းသူ့ရင်ဝယ် မနားလိုမောင်မောင်သီချစ်ဦးမေ့ထံ ပြန်လာပါတက္ကသိုလ် မောင်တင့်နွယ်သူတို့ ရွှေမန်းတက္ကသိုလ် မောင်တင့်နွယ်ဒိုးကလေးကိုရဲအောင်ဂုဏ်ယူရတာ အမောပဲရှင်ဂီတ တင်အုန်းတေးဆိုတတ်သော ရေပြာကမ်းစန္ဒရား ချစ်မောင်မင်္ဂလာသတင်းကိုလေးလွင်နွေညတိုက်သော လေကလေးကိုလေးလွင်လုပ်အားပေးနေ ကလေးတို့အဖေကိုမြတ်လင်း (မြန်မာ့အသံ)ခရေပင်အောက်က ပိတောက်ချစ်သူပျဉ်းမနား မြင့်လှိုင်စန္ဒရား ချစ်ဆွေ တီးသည့်အခါ ပို၍ လူသိများသွား ကိုးကား Category:၂၀၁၆ ကွယ်လွန်သူများ Category:၁၉၄၃ မွေးဖွားသူများ ကဏ္ဍ:မြန်မာ အမျိုးသမီး အဆိုတော်များ။
ဂျေမီ ( ) (၁၉၈၅-) သည် မြန်မာ ဟစ်ဟော့အဆိုရှင် ဖြစ်သည်။
၂၀၀၀ ပြည့်ဝန်းကျင်တွင် ဂီတခရီးစခဲ့ပြီး မြန်မာ့ မြေအောက်ဟစ်ဟော့လောက၏ ဥသျှောင်တစ်ယောက်အဖြစ် သတ်မှတ်ကြသည်။
"A Master of Hip Hop". InDepth Magazine. 9 May 2015Joshua Hammer. "Myanmar's Yong Artists and Activists". Smithsonian Magazine. March 2011.Naomi Gingold, "This Burmese Rapper Sounds Straight Outta Compton, with a Swagger to Match". PRI. 18 Dec 2013. ငယ်ဘဝ ၁၉၈၅ ခု၊ စက်တင်ဘာလ ၉ ရက်နေ့တွင် အဆိုတော်များဖြစ်သည့် ဦးအောင်ကိုလတ် (James Patrick) နှင့် ဒေါ်တင်မိုးခိုင် (Marie Conway) တို့မှ မွေးသည်။
အမည်ရင်းမှာ ခန့်ဇင်ကို ဖြစ်သည်။
မီရှဲ (Michelle Anne Latt) ဟူသော အစ်မတစ်ယောက် ရှိသည်။
အနုပညာလှုပ်ရှားမှု ၁၀ တန်းအောင်ပြီးသည့် ၁၉၉၉-၂၀၀၀ ပတ်ဝန်းကျင်တွင် ရဲလင်းအောင် (Bigg-Y) အပါအဝင် အခြားသူငယ်ချင်းများနှင့် ဟစ်ဟော့သီးသန့်ဆိုရန် အားထုတ်သည်။
ဒေါက်တာဒရေ (Dr. Dre) ၏ ခရိုနစ် (The Chronic) စီးရီးက ဟစ်ဟော့ဆိုဖြစ်ရန် အဓိကအားဖြစ်သည်ဟု ဆိုသည်။
Aimee Lawrence, "J-Me: A Master of Ceremonies". Myanmore. 19 Jun 2015. ၂၀၀၃ ခုနှစ်အထိ မြေအောက်လောကဟု ဆိုရမည့် လမ်းများ၊ ပန်းခြံများရှိ ရက်ပ်ဆိုပွဲများသို့ တက်သည်။
ရဲလေးနှင့် တွဲထွက်သည့်အခွေတွင် လူသိများလာသည်။
ဇာရာနှင်းသွင် အားဖြည့်ဆိုသည့် သူ၏သီချင်း အောင်နိုင်ဖို့ရာ မွေးလာတာ (Born to Win) ကို မြန်မာနိုင်ငံတွင် ကျင်းပမည့် ၂၀၁၃ အရှ့တောင်အာရှ အားကစားပွဲများတွင် ဂုဏ်ပြုသီချင်းအဖြစ် ရွေးချယ်ခံရသည်။
Nathalie Johnston, "Myanmar Hip-Hop Meets the World ". Myanmar Times. 29 July 2013. နိုင်ငံအဆင့် အခမ်းအနားများတွင် ပထမဆုံး ရွေးချယ်ခံရသော ဟစ်ဟော့သီချင်း ဖြစ်သည်။
ဘဝရဲ့ နိဗ္ဗာန် တေးစီးရီးမှ Burn 'em Up ကို အမေရိကန်နှင့် ထိုင်းရှိ ရက်ပါများကပင် အသိအမှတ် ပြကြသည်။
၂၀၁၄ တွင် ထွက်သည့် ဟာလေလုယာ (Hallelujah) သီချင်းမှာလည်း ကျော်ကြားသည်။
မိသားစုဘဝ ၂၀၁၁ ခု၊ စက်တင်ဘာလ ၇ ရက်တွင် ဂျန်မောမေရီ (Jungmaw Mary) နှင့်လက်ထပ်သည်။
သားသမီး ၃ ဦး ရှိသည်။
တေးစီးရီးများ ခေါင်းစဉ်ထုတ်ဝေနှစ်ထုတ်ဝေသူမှတ်ချက်ရဲလေး - ဂျေမီ၂၀၀၇ရဲလေး နှင့် တွဲ၍ကိုယ့်ဘဝနဲ့ ကိုယ်၂၀၀၇ဘဝရဲ့ နိဗ္ဗာန်၂၀၁၂အမွေစား အမွေခံ၂၀၁၆၊ မေThe Sun ကိုးကား Category:မြန်မာ အမျိုးသား အဆိုတော်များ Category:၁၉၈၅ မွေးဖွားသူများ Category:သက်ရှိထင်ရှားပုဂ္ဂိုလ်များ။
ထိုင်တော်မူ ဂေါတမဗုဒ္ဓ ရုပ်ပွားတော်ဘုရားကြီး () သည် မြန်မာနိုင်ငံ၊ မွန်ပြည်နယ်၊ ကျိုက်ထိုမြို့၌ တည်ရှိသည်။
ကျိုက်ထိုမြို့တွင်ရှိသော ဘုရားသုံးဆူတောင်ပေါ်၌တည်ထားသည်။
ဉာဏ်တော်အမြင့် ရှိ၍ မြန်မာနိုင်ငံတွင် အကြီးဆုံးနှင့် ကမ္ဘာတွင် ဒုတိယမြောက်အကြီးဆုံး ထိုင်တော်မူရုပ်ပွားတော် တစ်ဆူဖြစ်သည်။
ထိုင်တော်မူ ဂေါတမ ဗုဒ္ဓမြတ်စွာ ဘုရားကြီး၏ ဗုဒ္ဓါဘိသေက အနေကဇာတင် အခမ်းအနားကို (၂၀၁၉) ဧပြီလ (၇)ရက်နေ့၌ ကျင်းပခဲ့ရာ မန္တလေးမစိုးရိမ်တိုက်သစ် မဟာနာယကဆရာတော် ဘဒ္ဒန္တ ကေသရာ ဘိဝံသ၊ သီတဂူဆရာတော် ဘဒ္ဒန္တဉာဏိဿရ တို့ကြွရောက်ကြ၍ တိုင်းရင်းသား လူမျိုးများရေးရာ ဝန်ကြီးဌာန ပြည်ထောင်စုဝန်ကြီး နိုင်သက်လွင်၊ မွန်ပြည်နယ် ဝန်ကြီးချုပ် ဒေါက်တာအေးဇံ တို့လည်းတက်ရောက်ခဲ့ကြသည်။
အချက်အလက် ဤဘုရားကြီးတွင် အထပ်ပေါင်း 18 ထပ်ရှိ၍ အလွှာပေါင်းက ၁၈ လွှာရှိပါရှိသည်။
နောက်ဆုံးပွင့်တော်မူခဲ့သော ဂေါတမဗုဒ္ဓမြတ်စွာဘုရားကို အစွဲပြု၍ ဂေါတမဗုဒ္ဓရုပ်ပွားတော် ဘုရားကြီးဟူ၍ ဆရာတော် ဦးတေဇဝန္တကိုယ်တိုင် အမည်ပေးခဲ့သည်။
ဘုရားကြီးတည် ထားမှုအတွက် ကျိုက်ထိုမြို့ တောင်သူစု ရပ်ကွက်တွင် နေထိုင်သည့် မြန်မာရွှေပြည်ဟိန်းကုမ္ပဏီ ရွှေသတ္တုတူးဖော်ရေး လုပ်ငန်းပိုင်ရှင် ဦးတင်ဝင်း၊ ဒေါ်အုံးမြင့်တို့ မိသားစုက ကျပ်သိန်းသုံးထောင်ကို မတည်လှူဒါန်းခဲ့သည်။
ထိုင်တော်မူ ဂေါတမဗုဒ္ဓရုပ် ပွားတော်ဘုရားကြီး တည်ရန်အတွက် ၂၀၁၄ ခုနှစ်က စတင်မြေရှင်း ပန္နက်ရိုက်ခဲ့ကာ ၂၀၁၆ ခုနှစ် တွင် သီတဂူဆရာတော်က အုတ်မြစ်ချခဲ့ခြင်းဖြစ်သည်။
ဘုရားကြီး၏ ကိုယ်တွင်း၌ အထပ်များစွာပါဝင်ပြီး ပထမထပ်တွင် ဌာပနာထားကာ ဌာပနာကိုလည်း အလှူရှင်များ ကြည့်မြင်နိုင်အောင်စီမံထားကြောင်း၊ ဉာဏ်တော်အမြင့် ၂၅၅ ပေ ၆ လက်မ ထားခြင်းမှာ ရောက်ရှိနေသည့် သာသနာတော်နှစ်ကို သိမြင်နိုင်အောင်ဖြစ်ကြောင်း ဘုရား၏ အမည်ကိုလည်း မြတ်စွာဘုရား၏ အမည်ရင်း ဂေါတမဗုဒ္ဓ ဟု အမည် ပေးထားသည့် အတွက် ဘုရားဖူးသူများနှင့် ဆုတောင်း သူများအတွက်လည်း သက်တော် ထင်ရှားဘုရားရှင်ကို ရည်စူးပူဇော် နိုင်အောင် ယင်းကဲ့သို့ အမည်ပေး ခဲ့ခြင်းဖြစ်ကြောင်း ဦးတေဇဝန္တ က ဆိုသည်။
ကျိုက်ထိုမြို့ အတွင်းရှိ အမြင့်ဆုံးတောင် ဖြစ်သော ဘုရားသုံးဆူတောင်ပေါ်တွင် တည်ထားကိုးကွယ်သည်။
(၂၀၁၄)ခုနှစ် ဩဂုတ် (၁၀)တွင် စတင် ပန္နက်ရိုက်ခဲ့ပြီး (၂၀၁၆) စက်တင်ဘာ (၁၀)တွင် အုပ်မြစ်ချ စတင် တည်ဆောက်ခဲ့ရာ (၂၀၁၉)တွင် ပြီးစီးခဲ့ပြီး (၂၀၁၉ ဧပြီလ ၇ ရက်နေ့) တွင် အနေကဇာတင် ဖွင့်လှစ်ခဲ့သည်။
ဘုရား၏ ဉာဏ်တော်အမြင့် မှာ (၂၅၅)ပေ (၆)လက်မ ရှိပြီး မြန်မာနိုင်ငံရှိ ထိုင်တော်မူ ဘုရား ရုပ်ပွားတော်များအနက် အမြင့်ဆုံးဖြစ်သည်။
ကမ္ဘာအနှံ့ရှိ ထိုင်တော် မူ ဘုရားများတွင် ဒုတိယ အကြီးဆုံးဖြစ်သည်။
ဘွဲ့တော် အမည်မှာ ဂေါတမ ဗုဒ္ဓ မြတ်စွာဘုရားကြီး (Statue of Gautama Buddha) ဖြစ်သည်။
သင်္ဂတုန်ရွာသည် မန္တလေးတိုင်းဒေသကြီး၊ ပြင်ဦးလွင်မြို့နယ် အမှတ် ၁ နယ်မြေတွင် ပါဝင်သည်။
ကျေးရွာအုပ်စုရွာတရွာဖြစ်ပြီး သရက်ကုန်းရွာ၊ ရေမောင်းကုန်းရွာတို့ ပါဝင်သည်။
အရှေ့ဘက်တွင် ကျိုင်းတောင်းရွာ၊ တောင်ဘက်တွင် သရက်ပင်အင်းရွာ၊ အနောက်ဘက်တွင် ရေမောင်းကုန်းရွာတို့ ထိစပ်နေသည်။
ကျေးရွာတွင် လျှပ်စစ်မီးရရပြီး၊ ကျေးလက်ဆေးပေးခန်းတစ်ခု၊ အလယ်တန်းကျောင်းတစ်ကျောင်း ရှိသည်။
လူမျိုးများမှာ ဓနုလူမျိုးများဖြစ်၍ ဗုဒ္ဓဘာသာကို အများစုကိုးကွယ်ကြသည်။
စီးပွားရေး အဓိကစီးပွားရေးလုပ်ငန်းမှာ လယ်၊ ယာ၊ ဥယျာဉ်ခြံ တို့ကို အဓိကလုပ်ကိုင်ကြပြီး မွေးမြူရေးလည်း လုပ်ကိုင်ကြသည်။
လမ်းခရီး ဆက်သွယ်ရေး လမ်းခရီးဆက်သွယ်ရေးအနေဖြင့် ပြင်ဦးလွင် -ပြင်ကြီး ရွာလမ်း ပေါ်တွင် ရှိပြီး မြေသားလမ်းဖြင့် သွားလာနိုင်သည်။
ဟိုလိပ်ရွာ အမည်ရှိ ကျေးရွာများမှာ ဟိုလိပ်ရွာ၊ ပြင်ဦးလွင်မြို့နယ် ဟိုလိတ်ရွာ၊ ကျိုင်းတုံမြို့နယ်။
ကျိုင်းတောင်းရွာ အမည်ရှိ ကျေးရွာများမှာ ကျိုင်းတောင်းရွာ၊ ပြင်ဦးလွင်မြို့နယ် ကျိုင်းတောင်းရွာ၊ မိုင်းကိုင်မြို့နယ် ကျိုင်းတောင်းရွာ၊ မိုးနဲမြို့နယ် ကျိုင်းတောင်းရွာ၊ မိုင်းပန်မြို့နယ်။
မေမြို့ရဲ့ အရှေ့တောင်ဘက်မှာ ဒေသတွင်းအမြင့်ဆုံးတောင်ဟု သတ်မှတ်ခံထားရသည့်တစ်တစ်တောင်တည်ရှိနေပါတယ်။
ရှမ်းစော်ဘွားကြီးတစ်ဦးကို အစွဲပြုပြီး စော်ဘွားတောင် ဟု အမည်တွင်ပါတယ်။
တောင်ရဲ့ အမြင့်ပေမှာ ပင်လယ်ရေမျက်နှာပြင်အထက် (၄၀၉၆) ပေ ဖြစ်ပြီး တောင်ခြေမြေပြင်မှတောင်ထိပ်ထိ အမြင့်ပေကတော့ (၁၀၅၀) ပေခန့်မြင့်မားပါတယ်။
တည်နေရာ 21° 59' 43" N 96° 32' 34" E sea level 4813 ft ပြင်ဦးလွင်မြို့ မြို့ရှောင်လမ်းမမှတစ်ဆင့် ကြီးကိုင်ရွာ သို့ လမ်းခွဲအတိုင်းသွားရပြီး အင်းယားရွာ သင်ဂတုံ ရွာများကိုဖြတ်သန်းကာ ကျိုင်းတောင်း ရွာ တောင်ခြေ ကျိုင်းတောင်းကျောင်းတိုက်မှ တောင်တက်ခရီးစတင်ရပါတယ်။
သမိုင်းကြောင်း စော်ဘွားတောင်ဟု အမည်တွင်ပုံမှာ ..... ရှေးခေတ်က ထိုဒေသမှာ ဘုန်းတန်ခိုးကြီးမားသော ရှမ်းစော်ဘွားကြီးတစ်ဦး မင်းလုပ်အုပ်ချုပ်ခဲ့သည်။
စော်ဘွားကြီးမှာ သားတော်တစ်ပါး ရှိပြီး သားတော်ကို အိမ်ရှေ့စံမင်းသား အရာထားရှိခဲ့သည်။
အိမ်ရှေ့စံမင်းသားလေးမှာ သနားကြင်နာတတ်သော စိတ်ကောင်းနှလုံးကောင်းရှိသူတစ်ဦးဖြစ်ပြီး မိဘမဲ့ ရှမ်းညီအစ်ကိုနှစ်ယောက်ဖြစ်တဲ့ ခွန်ချို နှင့် ခွန်သာ ကို ခေါ်ယူမွေးစားခဲ့သည်။
ခွန်ချို နှင့် ခွန်သာ အရွယ်ရောက်လာသောအခါ အိမ်ရှေ့စံမင်းသား နှင့် သုံးယောက်ပေါင်းပုန်ကန်ပြီး ထီးနန်းလုယူကြမည့်အရေးကို စော်ဘွားကြီး တွေးပူလာသည်။
ထိုအရေးကိုဖြေရှင်းရန် အိမ်ရှေ့စံမင်းသားလေးကို ရှမ်းညီနောင်နှစ်ဦး ခွန်ချို နှင့် ခွန်သာ တို့ရဲ့ဦးခေါင်းကို ဖြတ်ပြီး မိမိထံဆက်သပါက ထီးနန်းလွှဲအပ်ပေးမည်ဟု ပရိယာယ်ဆင်ကာ မိန့်ကြားလိုက်သည်။
အိမ်ရှေ့စံမင်းသားလေးမှာလည်း ခွန်ချို နှင့် ခွန်သာ တို့ရဲ့ဦးခေါင်းကိုဖြတ်ယူပြီး စော်ဘွားကြီးထံ ဆက်သချိန်မှာ စော်ဘွားကြီးက အိမ်ရှေ့စံမင်းသားလေးရဲ့ဦးခေါင်းကိုပါ ဖြတ်ချပြီးသတ်လိုက်သည်။
ဦးခေါင်းသုံးခုလုံးကို တောင်ထိပ်မှာ ခံစစ်ကျုံးများအဖြစ် တည်ဆောက်လိုက်သည်။
ယခု စော်ဘွားတောင်ပေါ်မှာ မြင်တွေ့ရသည့် ခံစစ်ကျုံးသည် ရှမ်းညီနောင် ခွန်ချို / ခွန်သာ နှင့် အိမ်ရှေ့စံမင်းသားရဲ့ ဦးခေါင်းများဖြင့် တည်ဆောက်ထားခြင်းဖြစ်သည်။
စော်ဘွားကြီးကို အစွဲပြုပြီး တောင်ကိုလည်း စော်ဘွားတောင်ဟု ယနေ့တိုင် အမည်တွင် ထင်ရှားကျော်ကြားသည်။
ယခု တောင်ထိပ်မှာ တွေ့မြင်နေရသည့်စေတီသည် မိဖုရားစောမွန်လှ တည်ထားခဲ့သည့်စေတီဖြစ်သည်။
ယခင်စေတီအဟောင်းကို ကျိုင်းတောင်းရွာ မှပြန်လည်မွမ်းမံပြင်ဆင်ထားသည်ဟု ဆိုကြသည်။
ယခုပြန်လည်ပြင်ဆင်ထားသည့် အလှူရှင်များရဲ့ ကမ္ဗည်းမော်ကွန်းများကိုလည်း စေတီပေါ်မှာ ရေးထိုးတာ တွေ့မြင်နေရသည်။
မိဖုရားစောမွန်လှ ရှမ်းပြည်အပြန်ခရီးမှာ ခေတ္တနားနေခဲ့သည့် နေရာကို နားခိုက်ရွာ နားပြီးပြန်လည်ထွက်ခွာခဲ့ရာ မိုးလင်းသွားသည့်နေရာကို #နားလင်းရွာ နားပြီးချောင်းကူးခဲ့သည့်နေရာကို #ချောင်းကူးရွာ ချောင်းကူးပြီးချောင်းခြားသွားသည့်နေရာကို #ချောင်းခြားရွာ (ယခုအခေါ် သရက်ချောင်ရွာ သဘာဝရေပူစမ်း နှင့် ရေတံခွန်အခု ၅၀ ခန့်ရှိသည် ဆိုသည့်ရွာ) စေတီတော်ပေါ်မှာ ပန်းတင်ကပ်လှူခဲ့သည့်နေရာကို #ပန်းတင်ရွာ စသည့်ဖြင့် စော်ဘွားတောင်ခြေတစ်ဝိုက်မှာ ရှမ်းရွာလေးများ ပေါ်ပေါက်လာကြသည် ဟုဆိုကြသည်။
ထို ရှမ်းရွာလေးများသည် ယနေ့တိုင် အထင်ရှားတွေ့မြင်နေရသေးသည်။
ပွဲတော်များ နှစ်စဉ် တပေါင်းလပြည့်နေ့မှာ စော်ဘွားတောင်ထိပ် စေတီမှာ ဘုရားပွဲစည်ကားသိုက်မြိုက်စွာ ကျင်းပတယ်လို့ဆိုပါတယ်။
စတုဒီသာအကျွေးအမွေးများနှင့် အလွန်စည်ကားသောဘုရားပွဲတော် ဟုလည်း စော်ဘွားတောင်ခြေ ရှမ်းရွာက ဒေသခံတွေဆီက သိခဲ့ရပါတယ်။
ကျိုင်းတောင်းကျောင်းတိုက်မှ ပေ (၁၀၅၀) ခန့် တောင်တက်ရပြီး တောင်တက်လမ်းတစ်လျှောက်မှာ တွေ့မြင်နေရတဲ့ရှုခင်းတွေက အရမ်းကိုလှပပါတယ်။
တောင်တွေအများကြီးကို အပေါ်စီးကနေ ကြည့်နိုင်ပြီး တောင်ခြေ ကျိုင်းတောင်း ရွာမှာ စိုက်ပျိုးထားတဲ့ အသီးအနှံခင်းတွေ ဝါဝင်းနေတဲ့ စပါးခင်းတွေနဲ့ သာယာလှပနေမှုတွေ မြင်တွေ့နေရတာက ပန်းချီကားတစ်ချပ်အလား ထင်မှတ်ရပါတယ်။
တောင်ထိပ်မှာ စိုက်ထူထားတဲ့ ခံစစ်ကျုံးကျွန်းတိုင် ကြီးဟာဆိုရင်လည်း တောင်ခြေရွာ တော်တော်အဝေးကြီးဆီမှ တောင်ထိပ်မှာ အထင်အရှားထောင်မှတ်နေတာ တွေ့ရပါတယ်။
တောင်တက်ခရီးသွားရတာဝါသနာပါသူများ အနေဖြင့် စိတ်ဝင်စားစရာ ကောင်းတဲ့ စော်ဘွားတောင် သို့ တစ်ခါတစ်ခေါက်လောက် တက်ကြည့်သင့်ပါတယ်။
တောင်တက်သူများအနေဖြင့် မိမိတို့အသိစိတ်ဓာတ်ဖြင့် အမှိုက်များကို စနစ်တကျစွန့်ပြစ်သင့်ပါတယ်။
တောင်တက်လမ်းတစ်လျှောက်မှာ ဖော့ဘူးခွံတွေ ပလတ်စတစ်တွေ စည်းကမ်းမဲ့ စွန့်ပြစ်ထားတာတွေ့ရပါတယ်။
မိမိကြောင့် သဘာဝပတ်ဝန်းကျင်အလှအပတွေ မညိူးနွမ်းစေပါနဲ့ဗျ။
နောက်တစ်ခု စိတ်ပျက်စရာက တောင်ထိပ်စေတီပေါ်က တန်းဆောင်းမှာ မီးသွေးခဲ တွေအသုံးပြုပြီး စာတွေ ရေးထားတာ တွေ့ရပါတယ်။
ထုပ်တန်းတွေပေါ်ထိ တက်ပြီး မီးသွေးခဲတွေနဲ့ စာတွေရေးထားပါတယ်။
အခြေနေက တော်တော်ဆိုးဝါးပါတယ်။
ရှေးခေတ်လက်ရာ ကနုတ်ကွက်တွေ ထုပ်တန်းတွေမှာ မီးသွေးခဲတွေနဲ့ ရုပ်ပျက်ဆင်းပျက်တွေ ဆက်ပြီး မလုပ်ကြဖို့ မေတ္တာရပ်ခံပါရစေ။
အလွန်အင်မတန်မှ ရုပ်ဆိုးအကြည်းတန်စေတဲ့ လုပ်ရပ်တွေဖြစ်ပါတယ်။
မိမိကြောင့် ရှေးခေတ်လက်ရာတွေ အကျည်းမတန်စေပါနဲ့ဗျ။
အကိုးအကား Category:မြန်မာနိုင်ငံရှိ တောင်တန်းများ ဦးထွေးဟန် (၁၉၉၁ခုနှစ်၊ဇူလိုင်လ၊၁၇ရက်). မြန်မာ့မိရိုးဖလာဓလေ့နတ်သမိုင်း. အမှတ် - ၅၊တင့်ဆန်းလမ်း၊ဗဟန်း၊ရန်ကုန်မြို့: ရွှေပုရပိုက်စာပေ, ၁၄၄၊ ၁၄၅၊ ၁၄၆၊ ၁၄၇၊ ၁၄၈၊ ၁၄၉။
အနီးစခန်း သည် မန္တလေးတိုင်းဒေသကြီး၊ ပြင်ဦးလွင်မြို့ ရပ်ကွက်ကြီး ၁၇ တွင် ပါဝင်သော ရွာတစ်ရွာ ဖြစ်သည်။
အနီးစခန်းတွင် ဓာတ်တော်ချိုင့် ရေတံခွန်နှင့် အနီးစခန်းလေဆိပ် တို့ တည်ရှိသည်။
ကဗျာလွတ်အကသည် ဒေါ်ဩဘာသောင်း တီထွင် ဆန်းသစ်ခဲ့သော ကကွက်များဖြစ်သည်။
ကဗျာလွတ်အကတွင် ကကွက်ပေါင်း ၁၂၅ ကွက်ရှိသည်။
အခြေခံကကွက်များမှစပြီး ခက်ခဲနက်နဲသောအပိုင်းအထိ အဆင့် ၅ ဆင့်ခွဲထားသည်။
အဆင့်တစ်ဆင့်တွင် ကကွက် ၂၅ ကွက်စီရှိသည်။
ကဗျာလွတ် အကကို ပိုင်ပိုင်နိုင်နိုင် ကျွမ်းကျွမ်းကျင်ကျင် တတ်မြောက်ခဲ့ပါက မြန်မာ့ကကြိုးများ ပါဝင်သော မည်သည့် ကကြိုးကကွက်များကိုမဆို အလွယ်တကူ ဝင်ရောက်ကပြနိုင်သည်။
ဦးနေဝင်းလက်ထက်တော်လှန်ရေးကောင်စီခေတ်မှစ၍ကဗျာလွတ်မူများဖျက်ဆီးခံရ​လေသည်။
နိုင်ငံတော် အကြီးအကဲတွေကို အမှန်အတိုင်း သိခွင့်ပေးကြပါ (သို့မဟုတ်) နှစ်ပေါင်း၅၀ကျော်ကြာ ကဗျာလွတ်အရှုပ်တော်ပုံ ဩဂုတ်လ ၁၆ရက်နေ့က နိုင်ငံတော်၏ အတိုင်ပင်ခံ ပုဂ္ဂိုလ် အနုပညာ အထက်တန်းကျောင်း (မန္တလေး) တစ်ဖြစ်လဲ အစဉ်အလာကြီးမားလှသည့် မန္တလေး ပန်တျာနှင့် ပန်းချီပန်းပုကျောင်းကို ရောက်ရှိလာပြီး အဆိုပါကျောင်းက ဖျော်ဖြေတင်ဆက်သော အခြေခံ အကသင်ရိုးများကိုကြည့်ကာ အကသင်ရိုးညွှန်းတမ်းကိစ္စနှင့် သူသိရှိသင်ကြားခဲ့ဖူးသော အကသင်ရိုးများနှင့် မတူဘဲ ကွဲလွဲနေကြောင်း ပြောဆိုသည်ဟုလည်း တဆင့် ကြားသိရပြီးနောက် ထုံးစံအတိုင်း အစဉ်အလာမပျက် မဲပြာပုဆိုး ဇာတ်လမ်းကို ကြားသိရပြန်ပါတယ်။
" နိုင်ငံတော်မူ အမျိုးသမီးအခြေခံကဗျာလွတ်အက (ပထမဆင့်)အား ပြန်လည် မှတ်တမ်းတင် ရိုက်ကူးခြင်း ဆောင်ရွက်" ဟူသော သတင်း။
ထို့ကြောင့် လွန်ခဲပသော နှစ်ပေါင်း၅၀ကျော်မှစ၍ အမှန်တကယ် ဖြစ်ပျက်ခဲ့ကာ ယနေ့တိုင် အမှန်ကို ဖုံးကွယ်ထားနေကြ သော "ကဗျာလွတ် အရှုပ်တော်ပုံ " ဖြစ်စဉ်ရက်စွဲများကို အများသူငါ သိစိမ့်သောငှာ ထပ်မံ(ထပ်မံ) တင်ပြအပ်ပါတယ်။
ဒေါ်ဩဘာသောင်း ကဗျာလွတ်သမိုင်း ×××××××××××××××××××××× - ၁.၇.၁၉၅၃ - မန္တလေးပန်တျာနှင့် အနုပညာသင်ကျောင်းဖွင့်။
အမျိုးသမီးအကသင်တန်းဆရာ ဩဘာသောင်းကအကသင်ရိုးမရှိ၍ ဗုံလေးလုံးနှင့် တီးခတ်သော ဒိုးချက် သံစဉ်များနှင့် ကဗျာလွတ်အကကိုစတင်တီထွင်။
(ထိုအချိန်တွင် အမျိုးသားအကသင်တန်း ဆရာရွှေဒေါင်းညိုကလည်း အမျိုးသားကဗျာလွတ်အကများဖြင့် တီထွင် သင်ကြား) - ပန်တျာနှင့်အနုပညာသင်သင်ကျောင်းဒုနှစ်သင်တန်းအတွက် ကဗျာလွတ် ပထမ၊ ဒုတိယ၊ တတိယအဆင့်များကိုတဆင့်လျှင် ကကွက် ၂၅ ကွက်ဖြင့် ၇၅ ကွက် တီထွင်ပြီးသင်ပေးခဲ့။
(အဆိုပါ ၇၅ ကွက် ကျွမ်းကျင်လျှင် မည်သည့်မြန်မာသီချင်းစည်းဝါးနှင့်မဆိုပိုင်နိုင်စွာကပြနိုင်မည်ဖြစ်) - ၁၉၆၇ - အကနည်းပြဆရာမတာဝန်က အငြိမ်းစားယူပြီးအကအကြံပေးပုဂ္ဂိုလ်အဖြစ် တာဝန်ယူပြီး အကအကြံပေး ပုဂ္ဂိုလ်အဖြစ် တာဝန်ယူချိန်၊ နောင်တစ်ချိန် ပန်တျာကျောင်းတွင် အဆင့်မြင့် (တက္ကသိုလ်အဆင့်) သင်တန်းများဖွင့်လှစ်ပါက အဆင်သင့်ဖြစ်ရန် ကဗျာလွတ်စတုတ္ထအဆင့်နှင့် ပဉ္စမအဆင့်များကို ထပ်မံတီထွင်ပြီးနောက်ဆုံးတပည့် မခင်ဝင်း(ခင်ဝင်းနွယ်)ကိုသင်ယူမှတ်သားစေခဲ့။
×××× ×××× ×××× ×××× ×××× ×××× ဒေါ်ဩဘာသောင်း၊ ကဗျာလွတ်မှတ်တမ်းဖြစ်စဉ် ရက်စွဲသမိုင်းအကျဉ်း __________________________________________________ (၁) ၁၉၆၇ မတ်လ ၂ ရက် - ရန်ကုန်အိမ်တော်ဝင်းအတွင်း တောင်သူလယ်သမားနေ့ ဂုဏ်ပြုညစာစားပွဲတွင် မန္တလေးပန်တျာမှ ဆရာမကြီးဒေါ်ဩဘာသောင်း၏တပည့် မခင်ဝင်းနွယ် ကပြသောကကွက်များကို တော်လှန်ရေးကောင်စီဥက္ကဋ္ဌကြီးက စိတ်ဝင်စားသဖြင့် မေးမြန်းရာဒေါ်ဩဘာသောင်းက ဒါမြန်မာအမျိုးသမီးအက အခြေခံတွေပဲ။
ဒီအခြေခံတွေတတ်ရင် မြန်မာသီချင်း ဘယ်စည်းဝါးမဆို ကလို့ရတယ်ဟုဖြေကြားရာ ဥက္ကဋ္ဌကြီးကဟုတ်ပြီ။
ကျွန်တော်လိုချင်တာဒါပဲဟုပြောဆိုခဲ့။
(၂) ၁၉၆၇ မတ်လ ၁၃ ရက် - မခင်ဝင်းနွယ်ကို မန္တလေးအနုပညာ၊ ပန်တျာနှင့် အကကျောင်း၌ ၁၄.၃.၆၇ နေ့မှစ၍ အကနည်းပြဆရာမအဖြစ်ခန့်ထားခဲ့။
(၃) ၁၉၆၇ ဧပြီ - တော်လှန်ရေးကောင်စီဥက္ကဋ္ဌကြီးကဒေါ်ဩဘာသောင်း၏ ကဗျာလွတ်အကအဆင့် ၅ ဆင့်၊ ကကွက် ၁၂၅ ကွက်ကိုဓာတ်ပုံ၊ ပန်းချီ၊ ရုပ်ရှင်များဖြင့် မှတ်တမ်းတင်၍ အကသင်ရိုးများအဖြစ် ပြဋ္ဌာန်းနိုင်ရေးဆောင်ရွက်ရန် နှုတ်မိန့်ပေးခဲ့။
(၄) ၂၆.၄.၆၇ - ရန်ကုန်မြို့၊ ယဉ်ကျေးမှုရိပ်မြုံဝင်းအတွင်း ယဉ်ကျေးမှုကောင်စီ၊ ခန်းမ၌ ကဗျာလွတ်အက မှတ်တမ်းတင်ခြင်းစတင်။
(၅) ၁၉၆၇ ခုနှစ်၊ ဇွန်လ ၁၉ ရက် - အငြိမ်းစားအကနည်းပြဆရာမကြီးဒေါ်ဩဘာသောင်း၏ အခြေခံကကြိုးကွက်များမှအစ ကနည်းကဟန်အမျိုးမျိုးတို့ကို ရုပ်ရှင်၊ ရုပ်သေတို့ဖြင့် ကပြမှတ်တမ်းတင်၍ တဆင့် ဖြန့်ဖြူးသင်ကြားရာ၌ ဒေါ်ဩဘာသောင်း၏ ကကြိုးကဟန်များကို သင်ရိုးအတိုင်း စံနစ်တကျသင်ကြားကပြနိုင်သူ မခင်ဝင်းနွယ်ကို ယဉ်ကျေးမှုကောင်စီအက်ဥပဒေပုဒ်မ ၁၁(၁)အရ ယဉ်ကျေးမှုကဇာတ်အဖွဲ့တွင် ကဟန်ပြအမျိုးသမီးအဖြစ် ခန့်ထားခဲ့။
(၆) ၂၉.၆.၆၇ - ကဗျာလွတ်ကကွက်များကို ပန်းချီကောက်ကြောင်းဖြင့် မှတ်တမ်းတင်စဉ် ဒေါ်ဩဘာသောင်း၏ ကျန်းမာရေးကို အကြောင်းပြပြီး မန္တလေးသို့ပြန်စေခဲ့။
(အမှန်မှာတရုတ်-မြန်မာအရေးအခင်းကြောင့်ဖြစ်) (၇) ၂၇.၇.၆၉ - ၁၉၆၉ ဩဂုတ် ၁ ရက်မှစ၍ မန္တလေးပန်တျာကျောင်း၌ ကဗျာလွတ်အက မှတ်တမ်းတင်ခြင်းကို ဆက်လက်ဆောင်ရွက်။
(၈) ၁၆.၈.၆၉ - ဩဂုတ် ၁၄ မှ ၂၃ ရက်အထိသင်ရိုးညွှန်းတမ်း အစည်းအဝေးများ ကျင်းပရန်အတွက် မှတ်တမ်းတင်ခြင်း ခေတ္တရပ်။
(၉) ၁၉၇၀ ခုနှစ် ဇွန်လ - ကဗျာလွတ်ပထမအဆင့်မှ ပဉ္စမအဆင့်အထိ ကကွက်ပေါင်း ၁၂၅ ကွက်ကို ပန်းချီကောက်ကြောင်း၊ ဓာတ်ပုံတို့ဖြင့် ရန်ကုန်နှင့် မန္တလေးတို့၌ မှတ်တမ်းတင်ခဲ့ရာ ပန်းချီအနေနှင့် ၁၆၁၇ ပုံ၊ ဓာတ်ပုံဖြင့် ပထမအဆင့်၌ ၂၈၅ ပုံ၊ ဒုတိယအဆင့် ၅၁၆ ပုံ၊ တတိယအဆင့် ၉၃၆ ပုံ၊ စတုတ္ထအဆင့် ၁၅၅၄ ပုံ၊ ပဉ္စမအဆင့် ၁၃၉၃ ပုံမှတ်တမ်းတင်ခဲ့ပြီးဗဟိုရုပ်ရှင်ကလည်း ရုပ်ရှင်ဖြင့် အကြမ်းမှတ်တမ်းတင်ရိုက်ကူးခဲ့သည်။
စာဖြင့်မှတ်တမ်းတင်ခြင်း၊ ဓာတ်ပုံ၊ ပန်းချီပုံများစိစစ်ခြင်း၊ စီစဉ်ခြင်း၊ အချောသပ် စာအုပ်ပြုစုခြင်းများ ဆက်လက် မဆောင်ရွက်တော့ဘဲ မှတ်တမ်းတင်လုပ်ငန်းကိုရပ်ဆိုင်းခဲ့။
(၁၀) မှတ်တမ်းတင်ခြင်းလုပ်ငန်း ရပ်ဆိုင်းသွားပြီးနောက် ဒေါ်ဩဘာသောင်းမှာ အသက်အရွယ်ကြီးရင့်ချိန်၊ ထိုမပြီးပြတ်ဘဲ ရပ်ဆိုင်းသော လုပ်ငန်းအပေါ် စိတ်မကောင်းခြင်းကြီးစွာနှင့် ၁၃.၁.၇၁ နေ့တွင် ကွယ်လွန်ခဲ့။
(၁၁) ၁၅.၁.၇၇ - ဒေါ်ဩဘာသောင်း၏ ကဗျာလွတ်ကကွက်များနှင့်ပတ်သက်ပြီး မန္တလေး ဟံသာ၀တီသတင်းစာတိုက်၊ ဘိုး၀ဇီရခန်းမတွင် ကဗျာဆရာဇော်ပုလဲနှင့် ဇနီးမခင်ဝင်းနွယ်တို့ကစာတမ်းဖတ်ကြားခဲ့။
(၁၂) ၁၉၇၇။
ယဉ်ကျေးမှုဝန်ကြီးဌာနကကဗျာလွတ်အကမှတ်တမ်းတင်ခြင်းကိုရပ်ဆိုင်းသည့်အပြင် စာအုပ်ထုတ်ဝေရေး၊ သင်ရိုးအဖြစ် ပြဋ္ဌာန်းရေးတို့ကိုပါ ၇ နှစ်ကြာသည်အထိဆက်လက်ဆောင်ရွက်ခြင်းမရှိတော့သဖြင့် လူထုဦးလှ၊ လူထုဒေါ်အမာတို့ အားပေး တိုက်တွန်းမှု ခံယူကာ ကဗျာလွတ်အက (ဒေါ်ဩဘာသောင်းမူ) စာအုပ်ကို ဓာတ်ပုံကောက်ကြောင်း ပန်းချီများနှင့်အတူ ဇော်ပုလဲ-ခင်ဝင်းနွယ်တို့ကမိမိတို့စရိတ်ဖြင့် ပြုစုခဲ့။
(၁၃) ၂၀.၇.၇၈ နေ့မှာပင် စာမူကို ယဉ်ကျေးမှုဝန်ကြီးဌာနနှင့် စာပေစိစစ်ရေးအဖွဲ့သို့တင်ပြခဲ့။
(၁၅) ၁၃.၁၁.၇၈ - ယဉ်ကျေးမှုဝန်ကြီးဌာန ညွှန်ကြားရေးမှူးကိုယ်တိုင် မန္တလေးလာ၍ ခင်ဝင်းနွယ်အား ဆင့်ခေါ်ကာ အဆိုပါစာအုပ်ကို မထုတ်ဝေရေးခြိမ်းခြောက် ဖိအားပေးခဲ့။
ထိုကိစ္စမှာ ဝန်ကြီးဌာနမှသာ လုပ်ဆောင်ရမည်ဖြစ်သဖြင့် ဝန်ကြီးဌာနသို့သာ အကူအညီပေးရန်ချော့ကာချောက်ကာဖိအားပေးခဲ့။
ခင်ဝင်းနွယ်က ထိုကိစ္စကို ဝန်ကြီးဋ္ဌာနက တရားဝင်စာ ထုတ်၍အကြောင်းကြားပါရန်ပြောဆိုရာ လက်မခံခဲ့။
(၁၆) ၂၈.၁၂.၇၈ - ယဉ်ကျေးမှုဝန်ကြီးဌာနကဇော်ပုလဲနှင့် ခင်ဝင်းနွယ်အားရန်ကုန်သို့လာရန်အကြောင်းကြားဆင့်ခေါ်ခဲ့။
(၁၇) ၁.၁.၈၀ - စာပေစိစစ်ရေးတွင် ၁ နှစ်ခွဲခန့်ကြာပြီးနောက် စာမူခွင့်ပြုချက်ကျသဖြင့် ကဗျာလွတ်အက (ဒေါ်ဩဘာသောင်းမူ) စာအုပ်ကို ဇော်ပုလဲ-ခင်ဝင်းနွယ်ပြုစု၍ ဦးမောင်မောင်တင်(မဟာဝိဇ္ဇာ)၊ လူထုဒေါ်အမာနှင့် ဝင်းတင်(ဟံသာ၀တီဦးဝင်းတင်) တို့ အမှာစာများဖြင့် ငွေလဝန်းစာပေက ထုတ်ဝေတော့မည့်အကြောင်း လုပ်သားပြည်သူ့နေစဉ် သတင်းစာ၌ ကြော်ငြာထည့်သွင်းခဲ့။
(၁၈) ၂.၁.၁၉၈၀ - စာပေစိစစ်ရေးရုံးကခွင့်ပြုပြီးသော ဇော်ပုလဲ-ခင်ဝင်းနွယ်၏ စာအုပ်ကို ယဉ်ကျေးမှုဝန်ကြီးဌာန၊ အနုပညာဦးစီးဋ္ဌာန ညွှန်ကြားရေးမှူးချုပ်က ထုတ်ဝေခွင့် ဆိုင်းငံ့ထားရန် အကြောင်းကြားပြီး ထိုနေ့ မြန်မာ့အလင်း သတင်းစာ၌ ဒေါ်ဩဘာသောင်း ကဗျာလွတ်ပထမအဆင့်စာအုပ်ကို အခြေခံဥပဒေနေ့ ၃၂ နှစ်မြောက် လွတ်လပ်ရေး နေ့ကို ကြိုဆိုသောအားဖြင့် ယဉ်ကျေးမှုဝန်ကြီးဌာနက မကြာမီ ထုတ်ဝေတော့မည့်အကြောင်း စာအုပ်မျက်နှာဖုံး ဓာတ်ပုံနှင့် သတင်းထုတ်ပြန်ခဲ့။
(၁၉) ဇန်နဝါရီ၊ ၁၉၈၀ - မိမိတို့စာမူအားဆိုင်းငံ့ထားရန်ကန့်ကွက်ခြင်းအပေါ် ယဉ်ကျေးမှုဝန်ကြီးဌာနကဖြေရှင်းပေးရန် ဇော်ပုလဲ-ခင်ဝင်းနွယ်က ဝန်ကြီးထံစာတင်ခဲ့။
(၂၀) ၁၄.၁.၁၉၈၀ - မိမိတို့စာမူအားကန့်ကွက်သည့်ကိစ္စနှင့် ပတ်သက်၍ နိုင်ငံတော်သမ္မတကြီးထံအသနားခံစာတင်။
(၂၁) ၈.၂.၁၉၈၀ - ဒေါ်ဩဘာသောင်း၏ ကဗျာလွတ်ကကွက်များပထမအဆင့်စာအုပ်ကို ယဉ်ကျေးမှု ဝန်ကြီးဌာန အနုပညာဦးစီးဌာနက ဓာတ်ပုံပေါင်း ၁၅၀ ကျော်၊ ပုံကြမ်း ၈၀ ကျော်နှင့် ထွက်ပြီဟုလုပ်သားပြည်သူ့နေစဉ်သတင်းစာ၌ ကြော်ငြာခဲ့။
(ယခုမြင်တွေ့ကြရသောစာအုပ်) (၂၂) ၁၉.၂.၁၉၈၀ - ယဉ်ကျေးမှုဝန်ကြီးဌာနက ထုတ်ဝေထားသောစာအုပ်တွင် ဖြစ်စဉ်သမိုင်း၊ က နည်း မှတ်တမ်း အချက်အလက်နှင့် ဓာတ်ပုံနှင့် ပန်းချီပုံကြမ်းများစီစဉ်ထားရှိမှုမှာ (က၍မရလောက်အောင်ပင်) မှားယွင်းနေကြောင်း နိုင်ငံတော်သမ္မတထံ တင်ပြခဲ့။
(၂၃) ၂၈.၂.၁၉၈၀ - အဆိုပါစာအုပ်ပါမှတ်တမ်းအချက်အလက်များမှာမှားယွင်းနေကြောင်း ပြည်တွင်းထုတ် သတင်းစာ အယ်ဒီတာချုပ်များနှင့် ယဉ်ကျေးမှုဝန်ကြီးထံ စာတင်ခဲ့။
(၂၄) ၃၁.၃.၁၉၈၀ - ဒေါ်ဩဘာသောင်း ကဗျာလွတ်ကကွက်များ(ပထမအဆင့်)စာအုပ်မှ စာမျက်နှာအလိုက် ရေးသား ဖေါ်ပြသည့် မှားယွင်းချက်များကို ပြုပြင်ရန် နိုင်ငံတော်သမ္မထံတင်ပြခဲ့။
(၂၅) ၁၇.၁၂.၁၉၈၀ - ယဉ်ကျေးမှုဝန်ကြီးကိုယ်စား ဒု-ဝန်ကြီးက ဝန်ကြီးဌာနရုံးသို့ ကဗျာလွတ်စာအုပ်ပါ ကကွက်များကိစ္စ ညှိနှိုင်းရေး ရန်ကုန်သို့ လာရောက်ရန် အကြောင်းကြားခဲ့။
(၂၆) ၂၇.၁၂.၁၉၈၀ - ဝန်ကြီးရုံးခန်း၌ ထုတ်ဝေသည့်စာအုပ်မှ အမှားအယွင်းများကိုကိုယ်တိုင်သရုပ်ပြ၍ရှင်းလင်းရာ ဝန်ကြီးက သဘောတူခဲ့။
(၂၇) ၂၉.၁၂.၁၉၈၀ - ယဉ်ကျေးမှုဝန်ကြီးဌာန၊ အနုပညာဦးစီးဌာနက ထုတ်ဝေသော အဆိုပါစာအုပ်ကို ဖျက်သိမ်းရန် သဘောတူခဲ့။
(၂၈) ၃၀.၁၂.၁၉၈၀ -ဆိုင်းငံ့ထားရန် ကန့်ကွက်ထားသည့် ဇော်ပုလဲ-ခင်ဝင်းနွယ်ပြုစုသော ကဗျာလွတ်အက (ဒေါ်ဩဘာသောင်းမူ) စာအုပ်ကို ယဉ်ကျေးမှုဝန်ကြီးဌာနက ဝယ်ယူရန်ဆွေးနွေးခဲ့။
(၂၉) ၂၀.၁.၁၉၈၁ - အဆိုပါစာမူကို ယဉ်ကျေးမှုဝန်ကြီးဌာန၊ အနုပညာဦးစီးဌာနက စာမူခငွေတစ်သောင်းကျပ်ဖြင့် အပြီးအပိုင် ဝယ်ယူကြောင်း စာချုပ်ခဲ့။
(ပြုစုသူ ဇော်ပုလဲ-ခင်ဝင်းနွယ် နာမည်မသုံးစွဲရ။
ကျေးဇူးတင်လွှာ၌သာ နာမည်ဖေါ်ပြမည်။
ကဗျာလွတ်နှင့် ပတ်သက်၍ နောက်ထပ်မည်သည့်စာမူမှ မပြုစုရ ဟူသော အချက်များပါဝင်။